rlitschk/wikidir huggingface dataset:
De krimgootsche Spraak weer wohrschienlich een Dialekt vun de Gootsche Spraak. Dat gifft ok de Theorie, dat de Spraak en Dialekt twüschen Nedderlannsch und Nedderdüütsch weer. En Deel vun de Goten harr sik op de Krim ansiedelt. Wi weet vun disse Spraak man bloots, weil Oghier G. Busbecq, de in dat 16. Johrhunnert as Botschafter in dat osmaansche Riek arbeit hett, een Breef na Huus schreven hett. Un in düssen Breef vertellt he vun disse Spraak un he hett ok een List vun ca. 80 Wöör op Krimgootsch opschreven. Un dat is allens. Man vun disse lütte List kunnt wi sehn, dat disse Spraak vun dat Gootsche afstammt. Aver ok vele Spuren vun dat Nedderlannsche und Nedderdüütsche sünd dör to sehn. Dat Krimgootsch is woll üm und bi dat Johr 1800 doodbleven. Düsse Wöör hett Busbecq upschreven: broe „panis (= Broot)“ plut „sanguis (= Bloot)“ hoef „caput (= Kopp [→ Hööft])“ schieten „mittere sagittam (= scheten)“ knauen tag „bonus dies (= Goden Dag)“ reghen „pluvia (= Regen)“ bruder „frater (= Broder)“ schuuester „soror (= Süster)“ alt „senex (= oolt)“ wintch „ventus (= Wind)“ siluir „argentum (= Sülver)“ goltz „aurum (= Gold)“ fisct „piscis (= Fisch)“ thurn „porta (= Döör)“ sune
De westgermaanschen Spraken sünd en Deel vun de germaanschen Spraken, wat ene Spraakfamilie is. To disse Spraakfamilie höört to: Hoochdüütsch Jiddisch Luxemborgsch Nedderlannsch Afrikaans Plattdüütsch Frees'sch Ingelsch Scots Wilmesausch mit all de Spraken un Dialekten de dorvun afstammt. De gröttste Ünnerscheed twüschen de westgermaanschen un de noordgermaanschen Spraken is, dat de westgermaanschen den bestimmten Artikel vör dat Woord hebbt un de noordgermaanschen den bestimmten Artikel achter dat Woord anhangt. Westgermaansche Spraken: Neddersassisch: de Tiet, de Tieden Engelsch: the time, the times Nedderlandsch: de tijd, de tijden Hoochdüütsch: die Zeit, die Zeiten Ooltenglisch: sēo tīd, þā tīda Ooltsassisch: thiu tīd, thia tīdi Oolthoochdüütsch: diu zīt, dia zīti Noordgermaansche Spraken: Sweedsch: tiden, tiderna Norweegsch: tiden, tidene Ieslandsch: tíminn, tímar Na Menen vun den Spraakwetenschoppsmann Friedrich Maurer is "Westgermaansch" man en Konstrukt. Besünners draff en nich glöven, dat in ole Germaansche Tieden dat al so weer. So kann dat ook wesen, dat dat sonöömte "Noordseegermaansch" (Ingväonsche Spraken) fröher en Middelding twüschen Noord- un Binnengermaansch weer. Friedrich Maurer: "Dichtung und Sprache des Mittelalters: Gesammelte Schriften", Bern, München: Francke 1971
Paul F. Hirsch (* 14. November 1945 in New York City) is en US-amerikaanschen Filmeditor. Hirsch hett sien Loopbahn in’n Filmsnitt in’t johr 1970 anfungen mi den Film Hi, Mom – Confessions of Peeping John mit Brian de Palma as Speelbaas. De beiden hebbt dorna noch wietere Filmprojekten tosamen maakt. Sien Dörbrook harr he 1977 mit Starwars, sien eerste Tosamenarbeit mit George Lucas, för de he den Oscar kregen hett. Priesen hett he mit de Tiet noch mehr kregen. Paul Hirsch hett vele bekannte Filmen sneden. För sien Wark is he söven mol för Filmpriesen vörslahn wesen, dorvun tweemol för den Oscar. Wunnen hett he opstunns dree Priesen: 1978: den Oscar in de Kategorie Best Filmsnitt för Starwars. 1978: den Saturn-Pries in de Kategorie Rutragen Filmsnitt för Starwars. 2005: den Eddie-Award in de Kategorie Best sneden Speelfilm – Musical un Kummedie för Ray. Paul Hirsch (Filmeditor) in de Internet Movie Database (engelsch)
Westertimk is en Oort un Gemeen in de Samtgemeen Tarms in’n Landkreis Rodenborg (Wümm) mit 452 Inwahners (Stand 31. Dezember 2022). Westertimk is en tyypsch ländlich Dörp, dat twüschen landweertschopplich bruukte Flachen un feine Wooldrebeden liggt. Blangen den Oortkarn hett Westertimk dat Gewarfrebeet Timke-Park, dat ut de olle Timk-Kaserne tostannen kamen is. De Gemeen liggt in’n Karn vun de Samtgemeen un is ümgeven vun de Gemenen Karktimk in’n Oosten, Büls in’n Süden, Tarms in’n Westen un Hepst in’n Noorden. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De öllste Nawies vun Westertimk in en Oorkunn geiht torüch bit in’t 14. Johrhunnert. De Oort weer dormols ünner den Naam Westertimbeke nöömt. Westertimk is evangeelsch-luthersch präägt un höört to dat Kaspel von de Lamberti-Kark in Karktimk. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. De Gemeenraat ümfaat söven Liddmaten, de allsamt ut de Wählergemeenschop Westertimk stammt. De letzte Kommunalwahl weer in’n September 2011. De Börgermeester is Hans-Joachim Nicolaus. Westertimk liggt an de L 133 twüschen de Dörper Karktimk un Tarms.
Teken betekent Teken, en Grupp vun lüttje Spinnendeerter, de Bloot sugen doot, Teken, en Teken, wat up annere Saken, Personen, Achtergrünn henwiesen deit un an de ehre Steed steiht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jeffrey Duncan Jones (* 28. September 1946 in Buffalo, New York) is en US-amerikaanschen Schauspeler. Jones hett an de Lawrence University studeert. As he in’t Johr 1967 bi en Opföhren vun de Laientheatergrupp an de Universität mitmaakt hett, is Tyrone Guthrie op em opmarksom worrn un hett em en Steed an’t Guthrie Theatre in Minneapolis anboden. Vun 1969 bit 1973 hett Jones an de London Academy of Dramatic Art studeert. 1974 kreeg he en Anstellen an’t Actors Theatre of Louisville. Sien eerste Filmrull harr he al 1970 an de Siet vun Jon Voight, Seymour Cassel un Robert Duvall in dat Filmdrama The Revolutionary. för sien Rull in den Film Amadeus vun 1984 is he för’n Golden Globe vörslahn worrn. Bit 2007 hett he in mehr as 60 Filmen mitspeelt. In’t Johr 2003 is Jones fastnahmen worrn, vun wegen dat he Kinnerpornografie in sien Besitt hebben un Naaktbiller vun en 14-johrigen Jungen maakt hebben schüll. In’n Juli 2004 is he noch mol wedder fastnahmen worrn – ditmol harr he bi de Polizei nich mellt, dat he ümtogen weer. Vun 2004 bit 2006 hett Jones in de Feernsehreeg Deadwood mitspeelt. För disse Rull hett he en Nomineeren för den Dorstellerpries vun de
Dit Woort hett noch annere Bedüden: kiek dorför ünner Essen (Mehrdüdig Begreep). Essen es met 580.000 Enwönner dä veedgröße Stadt en Nordrhien-Westfalen, Dütschland. Öt lett em Zentrum vam Ruhrgebiet anne Ruhr on anne Emsche. Essen gehört taum Landschaffsverband Rhienland on taum Regionalverband Ruhr. Essen es dä Sitz vam Ruhrbistum. En Essen gätt öt dä Hööftzentralen van Innogy, RWE, E.ON, Steag, Aldi-Nord, Deichmann, Evonik Industries, Hochtief on vam twedgrößen Dagesbla'e van Dütschland, dä Westdütsche Allgemeine Ziedong (Funke Mediengruppe). Bedüent send dä Zeche Zollverein, öt Mönster van Essen, öt Folkwangmuseum, öt Ruhrlandmuseum, dä Philarmonie, dä Lechburg, dä Villa Hügel, öt Slott Borbeck, öt Aaltotheater, öt Grillotheater, öt Dütsche Plakatmuseum on öt Kunsthuus Essen. Essen woe em Johr 2010 Kulturhööftstadt van Europa on es Gröne Hööftstadt van Europa em Johr 2017. Stadtbezirk I Stadtmidde/Frillendörp/Huttrop 01 Essen-Stadtkern 02 Essen-Ostviertel 03 Essen-Nordviertel 04 Essen-Westviertel 05 Essen-Südviertel 06 Essen-Südostviertel 11 Essen-Huttrop 36 Essen-Frillendörp Stadtbezirk II Ruttenscheed/Bergerhausen/Rellinghausen/Stadtwald 10 Essen-Ruttenscheed 12 Essen-Rellinghausen 13 Essen-Bergerhausen 14 Essen-Stadtwald Stadtbezirk III Essen-West 07 Essen-Ollendörp 08 Essen-Frohnhuusen 09 Essen-Holsterhuusen 15 Essen-Fulerum 28 Essen-Hatzper 41 Essen-Margarethenhöhe Stadtbezirk IV Borbeck 16 Essen-Schönnebeck 17 Essen-Beddingroode 18 Essen-Frentrop 19 Essen-Delfken 20 Essen-Gasche 21 Essen-Borbeck-Mitte 22 Essen-Baukholt 23 Essen-Berge Stadtbezirk V Ollenessen/Kampe/Vüegelheem 24 Essen-Ollenessen-Nord 25 Essen-Ollenessen-Süd 40
Friedrich Zimmermann (* 18. Juli 1925 in München; † 16. September 2012 in Filzmoos, Öösterriek) weer en düütsch Politiker vun de CSU. He weer van 1982 bit 1989 Binnenminister vun de Bundsrepubliek Düütschland un van 1989 bit 1991 Bundsminister för Verkehr. Van 1943 bit 1945 nehm Zimmermann as Suldat an de Tweete Weltkrieg deel un weer toletzt Leutnant vun de Reserve. Nahdem de Krieg to Ennen weer hett he sien Abitur maakt (1946) un hett dornah Juristeree un Volksweertschap in München studeert. 1951 hett he sien tweet Staatsexamen makt. 1950 hett he sien Doktertitel kregen. Van 1951 bit 1954 weer he, eerst as Assesser, later henn as Regierungsraat, in’ Bayerischen Staatsdeenst tätig. Siet 1963 weer he as Afkaat tolaaten. Friedrich Zimmermann weer kathoolsch, to’n darten Mal verheiraadt un hett twee Kinner harrt. Bit 1945 weer Zimmermann Liddmaat vun de NSDAP, ok wenn dat ruhen de, wiel he bi de Wehrmacht weer. Siet 1948 is he bi de CSU. 1955 wurr he Hööftgeschäftsföhrer vun de CSU un weer van 1956 bit 1963 Generalsekretär vun de CSU. Dornah weer he bit 1967 CSU-Landesschatzmeester un vun 1979 bit 1989 stellvertredend Vörsitter vun de Partei. Van 1957 bit 1990 weer Zimmermann Liddmaat vun de
De Blooddruck is de Druck, den dat Blood in en Bloodfatt hett. In de medizinschen Fackspraak warrt dorüm mehr de Begreep Fattdruck bruukt. In de verschedenen Rebeden vun’n Bloodkreisloop is de Druck ünnerscheedlich. Wenn allgemeen ahn wietere Angaven vun’n Blooddruck snackt warrt, denn is dormit normalerwies de arterielle Druck in de groden Slagadern op Hööch vun’t Hart (BD oder BP, begäng is ok de Synekdoch RR as Afkörten för Riva-Rocci), de tomeist an de Brachialarterie vun’n Böverarm meten warrt. Dorneven is in de Medizin ok de zentralvenöse Druck intressant. Anners as dat in de Naturwetenschoppen oder in technische Normen begäng is, warrt bi’t Blood nich de afsluute Druck angeven, man de Överdruck gegenöver de Atmosphäär. Traditschonell warrt ok nich de SI-Eenheit Pascal bruukt, man de Eenheit mmHg (Millimeter Quecksülversüül). De Angaav vun’n arteriellen Blooddruck is konventschonell en Tallenpoor ut systoolschen (gröttste Weert, de afhangig is vun de Utworpleistung vun’t Hart) un diastoolschen Druck (lüttste Weert in de Phaas vun’t Opfüllen vun’t Hart un somit afhangig vun de Elastizität vun de groden Bloodfatten.) To’n Bispeel warrt de Bloodruck as „120 to 90“ angeven. In’n Rohtostand liggt de normale systoolsche arterielle Druck twüschen 13,3 un 17,4 kPa (100-130 mmHg) un de disatoolsche
Im Juli. (op Platt so veel as „In’n Juli“)i s de Titel vun en düütsch Roadmovie ut dat Johr 2000. Speelbaas weer de düütsch-töörksche Fatih Akın, de ok sülvst dat Dreihbook schreven hett. In de Hööftrullen speelt Moritz Bleibtreu un Christiane Paul. Daniel Bannier is en jungen Referendar, an den dat wohre Leven en beten vörbilopen deit un de ’n beten wat weltfrömd is. To Anfang vun de Sommerferien dröpt he de Smuckverköpersche Juli, de sik in em verkeken hett un em en Maya-Ring mit en Sünnteken ansnacken deit. Se vertellt em, dat de Ring em Glück bringt, un em to de Fro vun sien Leven föhren deit - de he an en Sünn an de Kledaasch kennen warrt. Gliektietig gifft se em en Inladung to en Party, woneem se em drapen will un natürlich sülvst en Kleed mit en Sünn dorop to drägen vörhett. Neeschierig noog is Daniel un geiht dor wohrhaftig hen. Dor dröpt he tofallig Melek, de en grode Sünn op ehr T-Shirt hett. Daniel is nu dorvun övertüügt, dat Melek de Fro is, de de Ring em wiesen schüll. Se kaamt in’n Klöönsnack. Melek is blots op de Dörreis un söcht en Steed, woneem se slapen
Paul Hirsch is de Naam von Paul Hirsch (1868–1940), düütsch Politiker (SPD), Paul Hirsch (1881–1951), düütsch-brietschen Sammler von Musikschriften un Industriellen, Paul Hirsch (1883–1961), düütschen Historiker, Paul Hirsch (1885–1955), düütschen Chemiker un Bakterioloog, Paul Hirsch (1892–1975), öösterrieksch Schriever, Chemiker un Översetter, Paul Hirsch (1900–?), düütschen Radioloog, Paul Hirsch (1907–1945), düütschen Wedderständler, Paul Hirsch (* 1945), US-amerikaansch Filmeditor, Paul Hirsch (* 1958), düütschen Bildhauer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Herbert Panse (* 6. März 1914; † 25. August 1980) weer en düütsch Footballspeler un -trainer. De Störmer speel in de 30er un 40er Johren vun dat 20. Johrhunnert för den Eimsbütteler TV un weer in disse Tiet mehrfaak Utwahlspeler för den Noorddüütschen Football-Verband un vun de Gau Noordmark. Mit sien Vereen hett he tüschen 1934 un 1942 fiev Mal de Meesterschap vun de Gauliga Noordmark wunnen; wenn dat allerdings üm de Düütsch Meesterschap gung sünd de Eimsbütteler in de Endrunden aber immer fröh utscheden. Nah dat Enn’n vun de tweete Weltkrieg hett Panse wiederhenn för Eimsbüttel speelt. Mit sien Vereen hett he 1948 ok noch den Upstieg in de Football-Böverliga Noord schafft, dornah hett he bi TSG Vohwinkel 80 (1954 fusioniert to’n "Wuppertaler SV") un de SpVgg Andernach anhüert un weer dor ok as Trainer tätig. In dat Johr 1935 speel Panse ok eenmal för de Düütsch Natschonalmannschap. In Königsbarg hebbt se tegen Lettland 3:0 wunnen un Panse schoot dat tweete Dor. As Trainer weer Panse in’ Noorden u. a. en körten Tiet för den Eckernförder SV 1949 un den Lüneburger SK 1952 tätig; dorto noch för Altona 93 van 1952 bit 54 in de Böverliga Noord.
Disse Artikel is man blots en Stubben. Du kannst Wikipedia helpen un em verbetern. Tunxdrup is en lütt Dörp wat to Papenborg höört. Et licht an de Grenz to de Nedderlannen un an de Bundsautobahn 31. Tunxdrup hett ungefäähr 200 Inwahners. Dör Tunxdrup löpp uk de Eems. Tunxdrup häv 'n Sej un 'n Campingplatz.
Christian Alder (* 3. September 1978 in Wittmund) is ehmalger düütsch Footballspeler. Anfungen mit Footballspelen is he bi VfB Hederborn Salzkotten. Över Tus Paderborn-Neuhaus is he denn 1996 nah Arminia Bielefeld wesselt. För dissen Vereen hett he denn ok acht Bundsligaspelen makt un söss Spelen in de Tweete Bundsliga. Dornah hett he bi TuS Celle, VfL Osnabrück, FC Augsburg un SSV Jahn Regensburg speelt un speel siet 2006 bi VfR Aalen in de 3. Liga, wo he toletzt sogor Mannschapskapitän weer. To de Saison 2009/2010 hett he denn en Een-Johrs-Verdrag bi Anorthosis Famagusta, Zypern, afslooten. Alder bi Fußballdaten.de
Ethan Phillips (* 8. Februar 1955 in Garden City, Long Island, New York) is en US-amerikaanschen Schauspeler un Schriever. Ethan Phillips is de Grootbrodersöhn vun Joe Phillips, de in de 1920er Johren en beropen Komiker weer. He is as de eenzige Jung ünner fief Süstern opwassen. In’t Öller vun söven Johren hett he tosamen mit sien Mudder de Horror-Reeg Panic sehn un weer böös verbaast as se sehn hett, wat dor mit de Minschen passeert. Sien Mudder verklor em, dat dat blots Schauspelers sünd, de dat blots speelt ahn dat jem wohrhaftig wat passeert. Vun de Vörstellen, dat een dor Geld mit verdenen künn, wenn man annere Lüüd namaakt, weer Phillips foorts andoon. Al in de Highschool hett he bi Theaterstücken mitspeelt. An de Boston University hett he sien Afsluss in Engelsch maakt un dorna de Master of Fine Arts an de Cornell University. Korte Tiet later kreeg he al eerste Rullen in verscheden Broadway- un Off-Broadway-Produkschonen. Phillips hett op vele Bühnen in de USA speelt. He hett dat Theaterstück Penguin Blues schreven un weer ok bedeeligt an dat Star Trek Cookbook. Internatschonal bekannt is he vör allen dör sien Rull as Neelix in de Star-Trek-Reeg Star Trek: Voyager, woneem
Nikosia (greeksch: Λευκωσία, törksch: Lefkoşa) is de Hööftstadt vun Zypern un hett 177.410 Inwahners (1992). De Ledrastaar is en wichtige Inkoopstraat in Ooldstad. Disse Artikel is man blots en Stubben. Du kannst Wikipedia helpen un em verbetern.
Dat Demoster Kreisblatt is een Daagbladd, dat in Demost un ümto in Delen vun de Landkreise Ollnborg un Deefholt vun Maandag bet Sünnavend in’n Verlag RIECK GmbH & Co. KG rutkummt. De Oploog liggt bi 20.148 (IVW QIII/2007) un dat Mantelbladd kummt vun de Bremer Tageszeitungen AG. Sünndags gifft dat dat Kreisblatt am Sonntag. Rutgevers sünd Dirk Schulte Strathaus un Frank Dallmann. De Baas vun de Redaktion is Ralf Freitag. Dat Bladd höört de Familie Rieck to un to dat Ünnernehmen höört ok en Druckhuus, dat ok för annere Daagbläder druckt. Siet 1978 hett dat Demoster Kreisblatt lokale Narichten op de Titelsied. Siet 1. Februar 2008 gifft dat ok en egen Utgaav för Gannerseer un den Landkreis Ollnborg. Ok dor staht denn de lokalen Narichten ut Gannerseer op de eersten Sieden. An’n 3. November 2008 is dat Titelbladd vun de Gannerseer Utgaav to de Plattdüütsche Week kumplett ok Plattdüütsch rutkamen. Platt maakt worrn sünd de Narichten vun Helga Maria Christoffer. Websteed vun dat Bladd (hoochdüütsch)
Disse Artikel is man blots en Stubben. Du kannst Wikipedia helpen un em verbetern. Ozeanien warrt de Länners un Eilannen in den Pazifik naamt. Ozeanien warrt af un an ok as en egen Eerddeel ansehn, dormit elk Land to en Kontinent toordent warrn kann. Ozeanien. Mehr Biller, Videos oder Audiodateien to’t Thema gifft dat bi Wikimedia Commons. Vörlaag:Wikinews Wiktionary: Ozeanien – Bedüdensverklaren, Woortherkamen, Synonymen, Översetten Bi’n Wikiborn gifft dat Originalschriften över dat Thema oder vun den Schriever: Ozeanien. DFG-Sundersammelgebeed Ozeanien Düütsch-Pazifische Sellschop, Mönken Interessante Satellitenbilder World Culture Encyclopedia/Oceania Alle Eerddelen op een Blick Asien | Afrika | Noordamerika | Süüdamerika | Antarktika | Europa | Australien Länner in Ozeanien Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu Afhängige Rebeden: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis un Futuna
Die Stadt Fulda an de glieknaamig Stroom is Böverzentrum vun de Region Oosthessen un de neegentgröttste Stadt in Hessen. Se is ok de Kreisstadt vun de Landkreis Fulda un en vun söben vun de Sonnerstatusstäder in Hessen. Dorneben weer se ok Seet vun dat Klooster Fulda un is Hoochschool-, Barock- un Bisdomsstadt mit Bischopsseet vun dat Bisdom Fulda. In Fulda leven 64.097 Inwahner (Stand: 31.12.2007) up en Rebeet vun 104,05 km². De Stadt liggt an de Böverloop vun de Stroom Fulda, dicht bi de Landsgrenz to Döringen un Bayern, inbett tüschen de Middelbargen Rhön in’ Oosten un Vogelsberg in’ Westen. Um Fulda rüm liggen de Gemeenden Petersberg, Künzell un Eichenzell un bild mit de en Agglomeratschon. Anner Nahbergemeenden sünd: Großenlüder, Hünfeld, Neuhof un Schlitz. Fulda umfaat neben de Karnstadt 24 wiedere Stadtdeelen: De Karnstadt vun Fulda is dorto in twalf statistische Bezirke oder innerstädtische Viertel ünnerdeelt, wat aber kien eegen Stadtdeelen sünd: De Stadt Fulda wurr dör de hessisch Rebeetsreform 1972 um de 24 baben nömmt Umlandsgemeenden vergrötert, verlor aber 1974 de Status as Kreisfree Stadt. Dorför wurr se, so as weidere söss Städer mit mehr as 50.000 Inwahner Sonnerstatusstadt. Se harr dormit mehr Upgaaben un Rechte as sonstige kreisangehörige
Steenfeld betekent Steenfeld, Gemeen in’n Kreis Rendsborg-Eckernföör, Sleswig-Holsteen, Steenfeld, Gemeen in’n Kreis Sleswig-Flensborg, Sleswig-Holsteen, Steenfeld, Oort in de Gemeen Büls in’n Landkreis Rodenborg, Neddersassen, Steenfeld, Oort in de Gemeen Feldhorst in’n Kreis Stormarn, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Soltwater is all dat Water, wat över 1 % Solt hett. Soltwater gifft dat in Ozeane un generell in de See. Vun 0,1 % bit 1 % Soltandeel heet dat Water Brackwater, dorünner Söötwater. Soltwater hett en gröttere Dicht as Söötwater. Darüm mischt sik dat nich jümmers glieks ümenanner. Wenn een in Soltwater swemmen geiht, is to marken, dat de Lief lieker baven blifft. Wo mehr Solt in dat Water is, wo mehr swemmt een baven. De dullste Effekt dorvun is bi dat Dode Meer bekannt, dat is de Binnensee mit den hööchsten Soltandeel vun de Welt.
Dietrich Engelhus (* 1362 in Einbeck, † 5. Mai 1434) weer en Schriever un Chronist. Engelhus keem ut en rieke Familie. He studeer siet 1381 in Prag un keem 1393 no Erfurt, woneem he 1397 sien Examen maakt hett. Siet 1406 oder 1407 weer he Rektor vun de Latienschool vun Chöttingen un arbeed later ok in annere Städer as Schoolmeester. Sien Warken weern verscheeden Weltchroniken. Nova Chronika Deutsche Chronik Promptus
De Kried (populärwetenschopplich ok Kriedtiet) is en geochronoloogsche Periood oder System vun de Eerdhistorie. Dormit warrt de jüngste Periood vun dat Mesozoikum betekent, dat mit en Duer vun 80 Millionen Johren togliek ok dat längste in disse Ära weer. De Kried hett vör ruchweg 145,5 ± 4 Millionen Johren mit dat Enn vun’n Jura anfungen. To Enn weer de Kried mit Anfang vun’t Paläogen vör 65,5 ± 0,3 Millionen Johren, wat de öllste Periood vun’t Känozoikum is. De Naam Kried is 1822 vun den belgschen Geologen Jean Baptiste Julien d’Omalius d’Halloy in de Wetenschop inföhrt worrn, neemlich na de Fossilen vun Kreeftdeerten, Korallen, Musseln, Snecken un Eenzeller, de veel Calciumcarbonat bargt un in de Steen vun dit System oder Periood vörkammt. Blangen Kalksteen un Marmor is Kried een vun de dree Formen, in de Calciumcarbonat in de Natur vörkummt. Wanneer de Kried nipp un nau anfungen hett, is opstunns noch nich afsluten verklort. Dorüm gifft dat dorför ok noch keen Tyypprofil. Vörrutsichtlich warrt de ünnere Grenz vun de Kried (wat tosammenfallt mit de ünneren Grenz vun de Ünnerkried un mit de Stoop vun’t Berriasium) defineert warrn as dat eerste Vörkamen vun de Ammoniten-Oort Berriasella jacobi. Dat Enn vun de Kried
Kried betekent Kried, Kried, de to’n Schrieven, Malen oder Teken bruukt warrt, Kried, in de Geologie en Sedimentsteen, Kried, en Tietöller in de Eerdgeschicht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ünner den Begreep Swemmsport warrt dat Utöven vun’t Swemmen as sportliche Disziplin tosamenfaat un is en Deelrebeet vun’n Watersport. Swemmsport warrt as Wettkampsport in de Form utföhrt, dat tomeist mehrere Deelnehmers gegenenanner anpeddt, üm en vörgeven Swemmstreck in mööglichst korte Tiet torüchtoleggen, wobi tomeist de Swemmstil ok fastleggt is. Swemmsport kann jüst so aver ok ahn Wettkamp un ahn Tietdruck utöövt warrn, üm den egen Swemmstil to verbetern, wat för de Gesundheit to doon oder eenfach üm Spaaß to hebben. Vele Forschers hebbt sik al mit de Fraag rümslahn, woans sik de modernen Swemmtechniken entwickelt hebbt. Johann Christoph Friedrich GutsMuths hett al 1798 sien Book över de Swemmkunst rutgeven, wat as Wegwieser ansehn kann för de lateren Versöken vun de Hallenser Halloren (Soltwirker), en Methood to’n Swemmenlehren uttoklamüstern. Vun wegen, dat de Halloren faststellt harrn, dat dat lichter geiht in desolthollogen Sole to swemmen, weer de Weg freemaakt, de in’t Swemmbook teemlich schemaatsch beschreven Bewegen vun de Swemmmotorik technisch ümtosetten. De poppenhaftigen Bewegen, de GutsMuths dorstellt harr, weern vun jemehr Utprägen her noch kuum egent, üm dorut en Swemmstil to entwickeln, mit den man goot swemmen künn. Dat moderne Wettkampswemmen hett sik üm 1837 rüm in de Hallenbäder vun London